### Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2018. szeptember 10-i ülésének jegyzőkönyvéből*

**15./ Javaslat előadó-művészeti szervezetekkel megkötésre kerülő fenntartói megállapodások jóváhagyására** **(Közgyűlés 16.)**

 **Előadó:** Dr. Bencsics Enikő, az Egészségügyi és Közszolgálati Osztály vezetője

**Meghívottak:** Jordán Tamás, a Weöres Sándor Színház Nonprofit Kft. ügyvezetője

 Kovács Géza, a Mesebolt Bábszínház igazgatója

 Kiss Barna Gábor, a Savaria Szimfonikus Zenekar igazgatója

**254/2018. (IX.10.) GVB számú határozat**

A Gazdasági és Városstratégiai Bizottság a **„**Javaslat költségvetési intézmények létszám-előirányzataival kapcsolatos döntések meghozatalára” című előterjesztést megtárgyalta, és a határozati javaslatot a Közgyűlésnek elfogadásra javasolja **az alábbi módosításokkal:**

* **a fenntartói megállapodások 3 éves időtartamra kerüljenek megkötésre,**
* **a Színház és a Mesebolt esetében a megállapodás 4.7. pontja, míg a Zenekar esetében a 4. 8. pont az alábbiak szerint módosuljon:**

**„A Szervezet a tőle elvárt feladatok teljesítésének szakmai igazolásaként évente (legkésőbb a költségvetés elfogadását követően 30 nappal) az Önkormányzat Közgyűlésének illetékes kulturális szakmai és gazdasági szakmai bizottságai számára írásos beszámolót készít, és a bizottságok ülésein szóban értékeli az előző naptári év teljesítési adatait, valamint ismerteti a tárgyév művészeti, közönségszervezési és marketing munkatervét. A bizottságok a teljesítési adatok alapján – figyelemmel az Emtv. 3.§ (5) bekezdésben foglaltak érvényesülésére – határozatot hoz a beszámoló és a munkatervről szóló tájékoztató elfogadásáról.”, továbbá**

* **a megállapodás 4.9. pontjában a záró beszámoló időpontja 2021. október 10. napjára módosuljon.**

**Felelős:** Lendvai Ferenc, a Gazdasági és Városstratégiai Bizottság elnöke

 /a végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője/

**Határidő:** 2018.szeptember 13.-i Közgyűlés

Lendvai Ferenc sk.

 a bizottság elnöke

Kivonat hiteléül:

Keringer Klaudia

jegyzőkönyvvezető